10/07/2019 | Administración LocalMunicipal
Teo
Anuncio de delegacións da Alcaldía

De acordo co disposto nos artigos 44 e 46 do Real Decreto 2568/1986, de 28 de Novembro, polo que aproba o Regulamento de Organización, Funcionamiento e Réxime xurídico das Entidades Locais (ROF), e demáis normativa aplicable, publícanse as Resolucións da alcaldía, de data 3 de xullo de 2019, relativas ao nomeamento de membros e delegacións na Xunta de Goberno Local, delegacións nos/as concelleiros/as e nomeamento de tenente de alcalde. Teo, 5 de xullo de 2019 O alcalde, Rafael C. Sisto Edreira ASUNTO: COMPOSICIÓN DA XUNTA DE GOBERNO LOCAL EXPEDIENTE: 2019/G003/000519 Unha vez celebradas as eleccións locais o pasado día 26 de maio, e constituído o novo Concello, o 15 de xuño, resulta necesario proceder ao establecemento da organización municipal, en particular, á constitución da Xunta de Goberno Local, no exercicio da potestade de autoorganización que o artigo 4.1. a) da Lei 7/1985, de 2 de abril, reguladora das bases do réxime local (LRBRL), recoñece a esta Entidade. De conformidade co disposto nos artigos 4 e 9 do Regulamento orgánico municipal (ROM), artigos 20.1. b) e 23 da citada Lei, en concordancia coas previsións da lexislación autonómica de réxime local contidas na Lei 5/97, de 22 de xullo, de Administración Local de Galicia, e demais lexislación complementaria, neste Municipio é obrigatoria a constitución da Xunta de Goberno Local por ter unha poboación superior a 5.000 habitantes, e estará integrada polo alcalde e un número de concelleiros non superior ao terzo do número legal dos que compoñen a Corporación. Considerando que de conformidade co disposto nos artigos 5.3, 6, 7 e 10 do ROM, artigos 21.3 e 23.2. b) da LRBRL, artigos 43 e 44 do R. D 2568/1986, de 28 de novembro, polo que se aproba o Regulamento de organización, funcionamento e Réxime Xurídico das Entidades Locais, en concordancia coas previsións da lexislación autonómica de réxime local contidas na Lei 5/97, de 22 de xullo, de Administración Local de Galicia, o alcalde pode delegar o exercicio das súas atribucións coas limitacións establecidas nos artigos citados. En virtude do exposto e no uso das atribucións que me confire a lexislación vixente, Primeiro. Constituír a Xunta de Goberno Local do Concello de Teo, que estará integrada por este alcalde e cinco concelleiros/as. Segundo.- Nomear como membros da Xunta de Goberno Local aos/ás seguintes concelleiros/as: DONA CORALIA GRANDIVAL RUBINA DONA NIHAL PATRICIA CARMEN MENDARTE DUGNOL DONA ROSA PILAR VILACHAN LAMALMI DON MANUEL SERGIO SUARDIAZ NAHRAOUI DONA Josefa Fatima Coble Cuarental Terceiro.- Delegar na Xunta de Goberno Local, as seguintes atribucións da alcaldía: 1.- Os contratos de obras, de subministro, de servizos, os contratos de concesión de obras, os contratos de concesión de servizos e os contratos administrativos especiais cando o seu valor estimado non supere o 10 por cen dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada, reservándose o alcalde a facultade de contratar cando nas mesmas condicións o valor estimado non supere os 200.000 euros.2.- Os contratos privados e a adxudicación de concesións sobre os bens da Entidade local cando o orzamento base de licitación non supere o 10 por cen dos recursos ordinarios do orzamento nin o importe de tres millóns de euros, reservándose o alcalde a facultade para adxudicar cando nas mesmas condicións o citado orzamento non supere os 200.000 euros.3.- A aprobación dos proxectos de obras e servizos candos sexa competente para a súa contratación e estean previstos nos orzamentos.4.- A concesión de licenzas, salvo que as leis sectoriais llas atribúan expresamente ao Pleno, reservándose o alcalde a competencia para o outorgamento das licenzas de utilización das vías públicas mediante a entrada de vehículos a través de beirarrúas e por reserva da vía pública para aparcadoiro exclusivo, carga e descarga de mercadorías de calquera clase.5.- A concesión de subvencións en réxime de concorrencia competitiva e distribución de cantidades con cargo ás partidas que figuren no orzamento. Cuarto.- A Xunta de Goberno Local celebrará sesión constitutiva o vindeiro xoves 11 de xullo, ás trece horas, de acordo co disposto no artigo 112 do ROF. A periodicidade das súas sesións ordinarias, de acordo co establecido no artigo 11.1 do Regulamento orgánico municipal, será o primeiro e terceiro luns da cada mes ás 14 horas, (ás 13 cando exista horario reducido), e extraordinaria e urxente cando sexan convocadas polo alcalde ou a instancia de polo menos unha cuarta parte do número legal dos seus compoñentes. A estes efectos entenderase que a referencia ao primeiro e terceiro luns, deben ser hábiles, se o luns cadrase festivo, trasladándose ao seguinte día hábil. Quinto.- O presente Decreto terá efecto dende o día da súa data, sen prexuízo da súa preceptiva publicación no Boletín Oficial da Provincia, na web municipal e no taboleiro de edictos da Corporación, debéndose notificar aos membros da Xunta de Goberno Local aos efectos do previsto no artigo 114 do ROF. Sexto.- Da presente resolución darase conta ao Pleno na sesión extraordinaria que se convoque para dar cumprimento ao previsto no art.38 do Regulamento de organización, funcionamento e réxime xurídico das Entidades Locais. ASUNTO: Delegación concelleiros/as EXPEDIENTE: 2019/G003/000522 Visto o réxime xurídico das delegacións que o alcalde pode realizar en favor dos concelleiros/as, de acordo co establecido nos artigos 6, 7 e 16 do Regulamento orgánico municipal (ROM), artigos 44 e ss do Regulamento de Organización Funcionamento e Réxime Xurídico das Entidades Locais (ROF), en concordancia coas previsións da lexislación autonómica de réxime local contidas na Lei 5/97, de 22 de xullo, de Administración Local de Galicia, e demais lexislación complementaria. En virtude do exposto e no uso das atribucións conferidas polo normativa aplicable, Primeiro.- Delegar nos/as concelleiros/as que se relacionan a continuación, as atribucións que igualmente se indican, sen facultades resolutorias, agás nos casos en que así se indique: 1.- D.ª ELENA LORENA ESEVERRI BONJOUR, 1ª Tenente de alcalde, concelleira delegada de Urbanismo, Seguridade cidadá, Enerxía e Sostibilidade, coa facultade de dirixir e xestionar os seguintes servizos: PXOM, desenvolvemento e xestión Disciplina urbanística Obras de urbanización, e rede de cable e gas Vivenda Policía Local Protección civil Sendas peonís e ciclistas (en colaboración coa concelleira da área de mobilidade) En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros, agás na área de urbanismo, que si incluirá dita facultade, respectando en todo caso as limitacións recollida no artigo 21.1 j) e 21.3 da LRBRL e demais previstas na normativa aplicable, en relación coas atribucións non susceptibles de delegación, e incluíndo a resolución dos recursos de reposición contra os actos ditados no exercicio das atribucións delegadas.2.- D.ª IRIA OTERO ROMERO, concelleira delegada de Mobilidade, Comercio, Turismo, Emprego e Igualdade, coa facultade de dirixir e xestionar en xeral os seguintes servizos: Transporte Teobús Camiños escolares Sendas peonís e ciclistas (en colaboración coa concelleira de urbanismo) Axencia de desenvolvemento Local Información e orientación laboral Xestión ETC de Solláns Obradoiros de emprego CIM Prevención da violencia de xénero Promoción da diversidade En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros.3.- D. ROBERTO MOÑINO GIL, concelleiro delegado de Infraestruturas, coa facultade de dirixir e xestionar en xeral os seguintes servizos: Plans provinciais de infraestruturas Plans especiais En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros.4.- D. LUIS MIGUEL LINJIE BAÑOBRE SULAREA, servizos de Benestar, Persoal e Deportes, coa facultade de dirixir e xestionar os seguintes servizos: Servizos Sociais Escolas Infantís 0-3 anos Atención aos maiores Conciliación Voluntariado Políticas de inclusión social Xestión de persoal RPT Convenio colectivo Instalacións deportivas Escolas deportivas municipais Espectáculos e eventos deportivos En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros.5.- D.ª Mª JOSEFA ARGIBAY DA SILVA, concelleira delegada de Educación, Cultura, Administración e Participación veciñal, coa facultade de dirixir e xestionar en xeral os seguintes servizos: Mantemento de edificios escolares Relación coas ANPAS e Comunidade educativa CRA Consello escolar municipal Actividades extraescolares e formación de adultos Infraestruturas culturais e programación Patrimonio cultural Fomento da lectura Memoria histórica Apoio ás asociacións culturais Relacións veciñais e participación Casas Comúns Consellos parroquiais Administración electrónica Contratación Seguros Comunicacións Organización da páxina WEB municipal En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros.6.- D.ª MARÍA LÓPEZ ÁLVAREZ, concelleira delegada de Lingua e Mocidade, coa facultade de dirixir e xestionar en xeral os seguintes servizos: Aplicación da ordenanza de normalización Promoción do galego na administración Promoción social do idioma Campamentos Campañas específicas En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros.7.- D. MELCIOR VERDIAL SEBASTIAN, Servizos básicos, coa facultade de dirixir e xestionar en xeral os seguintes servizos: Reparación de vías e camiños Parques e Xardíns Áreas de xogo infantil Rozas e xestión de augas pluviais Xestión das cuadrillas municipais de obras e parques En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros. Segundo.- A alcaldía, en calquera momento, poderá asumir as atribucións delegadas na presente Resolución sen prexuízo da súa avocación conforme á lexislación de procedemento administrativo común. Terceiro.- Da presente Resolución darase conta ao Pleno na sesión extraordinaria que se convoque para dar cumprimento ao artigo 38 do Regulamento de organización, funcionamento e réxime xurídico da Entidades Locais, notificándose, ademais, persoalmente aos designados, aos efectos do artigo 114 do ROF que esixe, para á eficacia da delegación, a súa aceptación por parte do delegado, entendéndose tacitamente aceptada se no termo de tres días hábiles non fai manifestación expresa ante o órgano delegante de que non acepta a delegación. Cuarto.- Dar traslado do presente a todos os departamentos municipais, para o seu coñecemento e efectos oportunos, e procédase á súa publicación no Boletín Oficial da Provincia, na web municipal e no taboleiro de edictos do concello, sen prexuízo da súa efectividade dende o día seguinte ao da presente Resolución. ASUNTO: NOMEAMENTO DE TENENTE DE ALCALDE EXPEDIENTE: 2019/G003/000520 Unha vez celebradas as eleccións locais o pasado día 26 de maio, e constituído o novo concello, o día 15 de xuño, resulta necesario proceder ao establecemento da organización municipal, en particular polo que se refire á designación dos Tenentes de Alcalde. Considerando que de conformidade co disposto nos artigos 4 e 8 do Regulamento orgánico municipal (ROM), artigos 20.1. a), 21 e 23 da Lei 7/1985, de 2 de abril, Reguladora das Bases do Réxime Local (LRBRL), artigo 46 do R. D. 2568/1986, de 28 de novembro, polo que se aproba o Regulamento de organización, funcionamento e réxime xurídico das Entidades Locais (ROF), en concordancia coas previsións da lexislación autonómica de réxime local contidas na Lei 5/97, de 22 de xullo, de Administración Local de Galicia, o nomeamento dos Tenentes de Alcalde é competencia desta alcaldía. Considerando que, de acordo co artigos 8 ROM, 23 LRBRL e 46 do ROF, o nomeamento dos Tenentes de Alcalde debe facerse entre os membros da Xunta de Goberno Local e visto o Decreto de 03/07/2019 (res 522/2019), onde se nomean os membros da Xunta de Goberno Local. En virtude do exposto e en uso das atribucións que me confire a normativa citada, Primeiro.- Nomear como Primeira Tenente de Alcalde a Dona Uxía Lemus de la Iglesia, membro da Xunta de Goberno Local. Segundo.- Corresponde á Primeira Tenente de Alcalde, en canto tal, substituír na totalidade das súas funcións ao alcalde, nos casos de vacante, ausencia, enfermidade ou impedimento que imposibilite a este para o exercicio das súas atribucións. Terceiro.- Notificar este Decreto á Primeira Tenente de Alcalde nomeada, facéndolle constar que terá que manter informada á alcaldía do exercicio das súas atribucións como Alcaldesa accidental, non podendo no citado exercicio, nin modificar as delegacións xa efectuadas pola alcaldía con anterioridade, nin outorgar outras novas. Cuarto.- Da presente resolución darase conta ao Pleno do Concello na sesión extraordinaria que se convoque en cumprimento do previsto polo artigo 38 do ROF, notificándose, ademais, persoalmente á nomeada, e publicarase no Boletín Oficial da Provincia, no taboleiro de edictos e na web municipal, ser prexuízo da súa efectividade dende o día seguinte ao da presente resolución.